
Ehitusloa andmine (26. Juuli tn 1a)
1. ASJAOLUD JA MENETLUSE KÄIK

31.03.2023 ehitisregistri elektroonilisse keskkonda laekus läbivaatamiseks ehitusloa taotlus nr  2311271/06023 26. Juuli tn 1a kinnistul asuva mitteeluhoone (restoran-pesula) ehitisregistri koodiga 120786148 tehnosüsteemide muutmiseks katusele päikesepaneelide (koguvõimsus 7,28 kW) paigaldamisega koos ehitusprojektiga  „22PV3095_PP_26. Juuli tn 1a“, peaprojekteerija E-Service Aktsiaselts. 
Ehitusloa menetlusse nr 358777 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, OÜ VKG Elektrivõrgud ja  Päästeameti Ida Päästekuskus. Kõnealused menetlusosalised esitasid oma kooskõlastused ja nõusolekud.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on  tagastatud puuduste kõrvaldamiseks.

25.07.2023 lõplikult kõrvaldatud puudustega ehitusprojekti uus versioon on ehitisregistri keskkonnas projekteerija poolt taasesitatud.
Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel.

Keskkonnamõju hindamise menetlusi käesolevalt ei kohaldata vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikele 2´3, kuna kavandatav tegevus ei kuulu KeHJS § 6 lõigetes 1 ja 2 ning Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ esitatud tegevuste nimistusse ning see üksi ega koostoimes muu tegevusega ei mõjuta Natura 2000 võrgustiku ala või kaitstavat loodusobjekti.
28.07.2023 kõik kaasatud menetlusosalejad  kooskõlastasid ehitusloa eelnõu.
OÜ VKG Elektrivõrgud kooskõlastas märkusega: „Päikeseelektrijaama liitumiseks elektrivõrguga palun vormistada liitumistaotlus ning sõlmida lepingu. Juhised on kättesaadavad jaotusvõrgu kodulehel www.vkgev.ee“.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2     kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba 26. Juuli tn 1a kinnistul asuva mitteeluhoone (restoran-pesula)      ehitisregistri koodiga 120786148 tehnosüsteemide muutmiseks katusele päikesepaneelide (koguvõimsus 7,28 kW) paigaldamisega vastavalt ehitusprojektile  „22PV3095_PP_v02_26. Juuli tn1a“, peaprojekteerija E-Service Aktsiaselts.
3.2. Kohustada ehitustööde tellijat tagada märkuse täitmine, mis on käesoleva korralduse  punktis 1 esitatud Osaühingu VKG Elektrivõrgud poolt  ning ehitusloal loetletud märkused.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse  seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                                Üllar Kaljuste
      Linnapea                                                                                  Linnasekretär  
